b'\n_START_ARTICLE_\nRipstopas\n_START_SECTION_\nPanaudojimas\n_START_PARAGRAPH_\nRipstopas naudojamas jacht\xc5\xb3 bur\xc4\x97ms, Kar\xc5\xa1to oro balionams, aitvarams, para\xc5\xa1iutams, turistinei \xc4\xafrangai (palapin\xc4\x97ms, miegmai\xc5\xa1iams, kuprin\xc4\x97ms ir pan.), v\xc4\x97liavoms, krep\xc5\xa1iams ir kitokiems \xc4\xaftaisams, kuriems reikia lengvo stipraus audeklo. Storesnis ripstopas naudojamas karin\xc4\x97ms uniformoms, ugniagesi\xc5\xb3 aprangai, darbo drabu\xc5\xbeiams, imtyninink\xc5\xb3 aprangai, turist\xc5\xb3 ir sportinei aprangai. Ripstopo lopai su i\xc5\xa1 anksto u\xc5\xbeteptais klijais naudojami kitiems audiniams remontuoti._NEWLINE_Aviacijoje katapultuojam\xc5\xb3 kr\xc4\x97sl\xc5\xb3 para\xc5\xa1iutai siuvami i\xc5\xa1 ripstopo, kurio pagrindinis audeklas yra elastingas, kad stiprus oro srautas i\xc5\xa1tempt\xc5\xb3 tarpus tarp armuojan\xc4\x8di\xc5\xb3 si\xc5\xabl\xc5\xb3 ir praleist\xc5\xb3 daugiau oro, kai kr\xc4\x97slo greitis suma\xc5\xbe\xc4\x97ja, i\xc5\xa1tempti (ir d\xc4\x97l to orui laid\xc5\xabs) elementai susitraukia ir laidumas orui pasidaro toks pat, kaip paprastuose para\xc5\xa1iutuose. D\xc4\x97l tokios para\xc5\xa1iut\xc5\xb3 audeklo strukt\xc5\xabros katapultuoto kr\xc4\x97slo greitis l\xc4\x97t\xc4\x97ja \xc5\xa1velniau, t. y., suma\xc5\xbe\xc4\x97ja pagreitis, d\xc4\x97l kurio gali b\xc5\xabti pa\xc5\xbeeistas piloto stuburas.\n_START_SECTION_\nNailono ripstopas\n_START_PARAGRAPH_\nNailono ripstopas (angl. ripstop nylon) yra lengvas nailono audinys, aud\xc5\xbeiamas \xc4\xafvairi\xc5\xb3 spalv\xc5\xb3 ir stori\xc5\xb3. Jis gali b\xc5\xabti nelaidus vandeniui, atsparus ugniai, b\xc5\xabti nulinio akytumo (nelaidus vandeniui ir orui). Pagal lankstum\xc4\x85 gali b\xc5\xabti tiek lankstus lyg plonas \xc5\xa1ilkas, tiek standus lyg kraftpopieris._NEWLINE_Nailono ripstopas buvo i\xc5\xa1rastas Antrojo pasaulinio karo metais kaip pakaitalas para\xc5\xa1iut\xc5\xb3 \xc5\xa1ilkui.'